Aniara

Aniara. En revy om mennesket i tid og rom (svensk originaltittel: Aniara. En revy om människan i tid och rum) er et episk dikt i genren science fiction av den svenske nobelprisvinneren Harry Martinson.Göran Hägg: Den svenska litteraturhistorien (Wahlström & Widstrand, Stockholm 1996), s. 517-519 Diktet ble utgitt i 1956. Tittelen er en neologisme basert på det greske ordet ἀνιαρός, som betyr «trist, trettende».

Norsk oversettelse
Den norske oversettelsen er utgitt på Pax forlagPax forlags nettside om boka og dessuten av bokklubben som del av serien Århundrets BibliotekBokklubbens nettside om boka  i 2006. Espen Stueland og Johann Grip står bak oversettelsen.Bibsys

Andre medier
Opera
31. mai 1959 hadde en opera i to akter basert på verket premiere på Kungliga Operan i Stockholm med libretto av Erik Lindegren og musikk av Karl-Birger Blomdahl.Åke Sällström: Opera på Stockholmsoperan (Norstedt, Stockholm 1977), s. 167 Verket gikk som fjernsynsteater året etter.TV-teatern tio år: 1954-1964 : en krönika i ord och bild (Sveriges Radio, Stockholm 1964) Operaen ble oppført i Oslo i 1960.Store norske leksikon om Karl-Birger Blomdahl Blomdahl var i 1965 den første som ble tildelt Nordisk råds musikkpris, for musikken til Aniara.

Musikk
Tommy Körberg og Carl-Axel Dominique ga i 1997 ut albumet Aniara med tekster av Martinson.Biografi om årene 1991-2000 på Tommy Körbergs egen nettside 
Ketil Bjørnstad ga i 1983 ut albumet Aniara inspirert av Martinsons utgivelse.Discogs' nettside om utgivelsen
Tittelsporet på albumet The Great Escape fra 2010 av det svenske progressiv metal-bandet Seventh Wonder er basert på Martinsons verk.CD-hefte til Seventh Wonder: The Great Escape (Lion Music 2010)

 Film 
I 2018 hadde filmen Aniara premiere på Toronto internasjonale filmfestival og den ble utgitt på kino i 2019 av Magnolia Pictures. Filmen er regissert av Pella Kågerman og Hugo Lilja. 

Kulturell innflytelse
Norsk science fictionforening
Studentenes science fiction-forening ved Universitetet i Oslo heter Aniara, oppkalt etter diktet. Foreningen ble stiftet i 1965 med blant andre Jon Bing og Tor Åge Bringsværd til stede.Det Norske Studentersamfund i artikkel om foredrag om Aniara Science Fiction-forening
Aniara-prisen
Svensk Biblioteksförening har hvert år siden 1974 delt ut Aniara-prisen til en svensk forfatter av skjønnlitteratur for voksne.Svensk Biblioteksförening om Aniara-prisen   

Referanser

Kategori:Svenske dikt
Kategori:Science fiction
Kategori:Bøker fra 1956